EkBass/fiwiki-20250220-pages-articles huggingface dataset:
Aglaureion

Aglaureion eli Aglauroksen pyhäkkö () oli antiikin aikainen kuningas Kekropsin tyttärelle Aglaurokselle omistettu luolapyhäkkö Akropoliin itärinteellä Ateenassa Kreikassa. Aglauroksen kultti perustui siihen, että tämän kerrottiin antaneen vapaaehtoisesti henkensä kaupungin puolesta hyppäämällä alas Akropoliilta, koska oraakkeli oli ennustanut kaupungin niin pelastuvan pitkäkestoisesta piirityksestä. Tämän vuoksi pyhäkkö oli paikka, jossa asepalvelusta suorittaneet nuorukaiset, efebit, vannoivat valansa. Pyhäkkö liittyi mahdollisesti myös arrheforia-juhlaan Afroditen ja Eroksen pyhäkön ohella. Aglaureionin ajateltiin pitkään sijainneen Akropoliin pohjoisrinteellä, yleensä siellä sijaitsevan niin kutsutun Mykeneläisen lähteen luona. Vuonna 1980 Akropoliin itärinteessä sijaitsevan luolan alapuolelta löydettiin 200-luvulta eaa. peräisin olevan piirtokirjoituksen sisältävä stele eli kivipaasi, joka kuvasi Aglauroksen papittarelle osoitettuja kunnianosoituksia ja ilmoitti olevansa pystytetty Aglauroksen pyhäkölle. Tällä perusteella pyhäkön oletetaan nykyisin sijainneen kyseisen luolan yhteydessä. Luola on suurikokoinen, ja se on Akropoliin itärinteen huomattavin kohde. Sen suuaukon leveys on noin 14 metriä ja syvyys itä- länsisuunnassa noin 22 metriä. Herodotoksen mukaan persialaiset kiipesivät Akropoliille Aglaureionin puolelta valloittaessaan sen vuonna 480 eaa. Luolan arkeologiset tutkimukset suoritettiin vuonna 1936. Luolan ja sen ympäristön antiikin aikaiset kerrostumat ovat säilyneet huonosti, mutta alueelta on löydetty muun muassa mainitun stelen sekä alttarin perustusten paikat sekä alttarille johtanut porrastus. Koska Anakeion sijaitsi antiikin aikaisten kuvausten perusteella Aglaureionin lähellä, myös se on saattanut sijaita Akropoliin pohjoisrinteen sijaan itärinteellä. Samalla perusteella myös Ateenan alkuperäinen niin kutsuttu Arkaainen agora ja vanha Prytaneion sijaitsivat todennäköisesti suhteellisen lähellä Aglaureionia jossakin Akropoliin itäpuolella. == Lähteet == Luokka:Akropolis (Ateena) Luokka:Antiikin Ateenan pyhäköt Luokka:Heroonit Luokka:Kreikan luolat
Apollon Hypoakraioksen luola

Apollon Hypoakraioksen luola on luola ja antiikin aikainen Apollonille omistettu pyhäkkö Ateenan Akropolis-kukkulan luoteisrinteessä Kreikassa. Pyhäkkö oli omistettu Apollon Hypoakraiokselle eli ”Korkeuksien alapuolella olevalle Apollonille”, mikä viittasi pyhäkön sijaintiin. Luolassa palvottiin Apollonia myös epiteeteillä Patroos (”Isän Apollon”) ja Pythios (”Pythonin surmaaja”). Jälkimmäisen mukaan pyhäkkö tunnettiin myös nimellä Pythion (). Luola oli kulttikäytössä viimeistään mykeneläisellä ajalla 1200-luvulla eaa. Ateenalaiset yhdistivät luolan myyttiseen alkuperäänsä Attikan alkuperäisinä asukkaina, sillä tarun mukaan Apollon makasi luolassa Erekhtheuksen tyttären Kreusan, minkä seurauksena syntyi joonialaisten kantaisä Ion. Luola on noin 5 metriä leveä ja noin 3 metriä syvä, joskin se on ollut antiikin aikana todennäköisesti syvempi. Pyhäkössä oli kallioon kaiverrettuja syvennyksiä veistoksille. Paikka on tunnistettu sieltä tehtyjen votiiviesinelöytöjen avulla. Kerrotaan, että Delfoihin matkanneet (pythaistai) aloittivat matkansa luolalta. Pyhäkölle johti kukkulan ympäri kiertänyt Peripatos-tie. Luolan itäpuolella sijaitsee kaksi muuta luolapyhäkköä, Olympoksen Zeuksen luola ja Panin luola, ja länsipuolella Klepsydran lähdekaivo. == Lähteet == Luokka:Akropolis (Ateena) Luokka:Antiikin Ateenan pyhäköt Luokka:Kreikan luolat
Athene Lemnia

Athene Lemnia () oli Feidiaan veistämä Athene-jumalatarta esittänyt veistos, joka sijaitsi antiikin aikana Ateenan Akropolis-kukkulalla. Veistos sai nimensä siitä, että Feidias teki sen Lemnoksella eläneille ateenalaisille, jotta nämä voisivat omistaa sen Akropoliille ja Athenelle. Feidias veisti patsaan noin vuonna 450–440 eaa. Veistos oli tehty pronssista. Athene oli kuvattu paljaspäisenä ja pukeutuneena gorgonkuvaiseen aigikseen. Kypärä oli hänen oikeassa kädessään, kun taas vasemmassa kädessä hänellä oli keihäs. Pausaniaan ja Lukianoksen mukaan veistos oli erityisen kaunis ja Feidiaan parhaimpia. Veistos oli sijoitettu Akropoliille jonnekin Propylaian ja Athene Promakhoksen patsaan, jonka Feidias myös veisti, lähelle. Erään teorian mukaan veistos olisi sijainnut Propylaian itäisessä pylväikössä. Alkuperäinen veistos on tuhoutunut. Adolf Furtwängler on rekonstruoinut säilyneistä antiikin aikaisista marmoriveistoksen osista kaksi marmorista veistosta, jotka ovat hänen mukaansa veistoksen roomalaisaikaisia kopioita. Tulkinta on kuitenkin kiistanalainen. Athene Lemnian ja Athene Promakhoksen patsaiden lisäksi Feidias veisti Akropoliille myös kolmannen Athenea esittäneen veistoksen, Parthenonissa sijainneen jumalattaren kulttikuvan Athene Parthenoksen. == Lähteet == == Aiheesta muualla == Luokka:Akropolis (Ateena) Luokka:Antiikin kreikkalaiset veistokset
Beulén portti

Beulén portti on antiikin aikainen portti Ateenan Akropolis-kukkulalla Kreikassa. Se rakennettiin 200-luvun jaa. jälkimmäisellä puoliskolla vuonna 267 tapahtuneen, Ateenaa laajalti tuhonneen herulien hyökkäyksen jälkeen. Erään tiedon mukaan portin rakennutti F. Septimus Marcellinus vuonna 280. Se oli osa uutta Akropoliin länsiosan suojannutta linnoitusmuuria. Portti on saanut nimensä ranskalaisesta arkeologista Charles Ernest Beulésta, joka tutki portin aluetta vuonna 1852. Portti toimii edelleen Akropoliin porttina, yleensä vierailijoiden uloskäyntinä. Beulén portti sijaitsee Akropoliin suuren porttirakennuksen Propylaian edustalla sen länsipuolella. Sen pohjois- ja eteläpuolella on tornit. Sekä portti että tornit tehtiin varhaisempien antiikin aikaisten rakennusten uudelleenkäytetyistä osista. Eräs näistä oli Akropoliin eteläpuolella sijainnut Nikiaan muistomerkki 300-luvulta eaa., jonka piirtokirjoitukset ovat edelleen nähtävissä portissa. Portin jälkeen vasemmalla sijaitsee Agrippan muistomerkki ja ylhäällä oikealla Athene Niken temppeli. == Lähteet == == Aiheesta muualla == Luokka:Akropolis (Ateena) Luokka:Antiikin Ateenan rakennukset ja rakennelmat Luokka:Portit
Frankkien torni

Frankkien torni () oli keskiaikainen torni Ateenan Akropolis-kukkulalla Kreikassa. Se rakennettiin 1300-luvun loppupuolella tai 1400-luvun alussa ja purettiin vuonna 1874. Tornin rakennutti todennäköisesti Ateenassa valtaa pitänyt firenzeläinen Acciaiolin suku, joka johti Ateenan herttuakuntaa vuosina 1388–1458. Torni oli Akropoliin korkein rakennus ja osa kukkulan laajempia keskiaikaisia linnoitteita. Se purettiin vuonna 1874 muiden keskiaikaisten rakennusten ohella osana Akropoliin arkeologisia kaivauksia ja linnavuoren palauttamista rakennuskannan osalta antiikin aikaiseen asuunsa. Torni sijaitsi Akropoliin porttirakennuksen Propylaian eteläpäässä lähellä Athene Niken temppeliä. Sen korkeus oli noin 26 metriä, perustan koko noin 7,8 x 8,7 metriä ja muurin paksuus noin 1,8 metriä. Tornin rakentamisessa oli käytetty uudelleen Ateenan antiikin aikaisista rakennuksista otettua kivimateriaalia. Tornia käytettiin tähystykseen sekä optisena lennättimenä, jonka tuli näkyi muun muassa Akrokorintin linnoitukselle saakka. == Lähteet == == Aiheesta muualla == Luokka:Akropolis (Ateena) Luokka:Ateenan rakennukset ja rakennelmat Luokka:Kreikan entiset rakennukset ja rakennelmat Luokka:Kreikan tornit
Nikiaan muistomerkki

Nikiaan muistomerkki oli antiikin aikainen muistomerkki Ateenan Akropolis- kukkulan etelärinteellä Kreikassa. Se rakennettiin Nikiaan Nikodemoksen pojan johtaman khoroksen Dionysia-juhlan näytelmäkilpailussa vuonna 320/319 eaa. saavuttaman voiton kunniaksi. Muistomerkki sijaitsi Dionysoksen teatterin länsipuolella ja myöhemmin rakennetun Eumeneen stoan itäpäässä. Se muistutti arkkitehtuuriltaan pientä kreikkalaista temppeliä ja edusti doorilaista tyyliä. Sen julkisivussa oli kuusi pylvästä. Myöhäisen antiikin ajalla 200-luvulla jaa. rakennus purettiin ja suuri osa sen rakenneosista käytettiin Akropoliin länsipään uuden, niin kutsutun Beulén portin rakentamiseen. Portissa on edelleen nähtävissä muistomerkissä olleita piirtokirjoituksia. Myös muistomerkin alkuperäisen sijaintipaikan lähistöltä on löydetty joukko siihen kuuluneita rakennosia. == Lähteet == == Aiheesta muualla == Luokka:Akropolis (Ateena) Luokka:Antiikin Ateenan rakennukset ja rakennelmat Luokka:Antiikin Kreikan muistomerkit
Olympoksen Zeuksen luola

Olympoksen Zeuksen luola on luola ja antiikin aikainen Zeukselle omistettu pyhäkkö Akropolis-kukkulan luoteisrinteessä Kreikassa. Luola on ollut käytössä viimeistään 400-luvulla eaa. Pyhäkössä palvottiin Zeusta epiteeteillä Olympios (”Olympoksen Zeus”) ja Astrapaios (”Salamien Zeus”). Paikka on tunnistettu muun muassa Thukydideen ja Strabonin kuvausten perusteella. Luolan suulla on alttarin paikka. Kerrotaan, että Delfoihin matkanneet (pythaistai) seisoivat luolalla odottaen näkevänsä Parnes-vuorella salaman Zeuksen merkkinä oikeasta hetkestä aloittaa matka. Pyhäkölle johti kukkulan ympäri kiertänyt Peripatos- tie. Luolan länsipuolella sijaitsevat Apollon Hypoakraioksen luola ja Klepsydran lähdekaivo, ja itäpuolella Panin luola. == Lähteet == Luokka:Akropolis (Ateena) Luokka:Antiikin Ateenan pyhäköt Luokka:Kreikan luolat
Panin luola (Ateena)

Panin luola on luola ja antiikin aikainen Panille ja nymfeille omistettu pyhäkkö Akropolis-kukkulan luoteisrinteessä Ateenassa Kreikassa. thumb|left|160px|Panin luolan suuaukko. Pyhäkkö koostuu oikeastaan kolmesta pienestä luolasta, jotka kaikki oli omistettu Panin ja nymfien kultille. Panin kultti tuli Ateenaan Marathonin taistelun vuonna 490 eaa. jälkeen, sillä Panin ajateltiin tuolloin auttaneen ateenalaisia taistelussa aiheuttamalla persialaisten keskuudessa paniikkia huudoillaan. Luolissa oli mahdollisesti Panin patsas, ja niihin tuotiin votiivilahjoja Panille ja nymfeille. Kallioon oli kaiverrettu pieniä syvennyksiä veistoksia varten. Luola esiintyy Aristofaneen komediassa Lysistrate.Aristofanes: Lysistrate 911. Kristillisellä ajalla luola muutettiin Pyhälle Athanasiokselle omistetuksi kappeliksi. Osmanivallan aikana se hylättiin. 1800-luvulla paikka otettiin uudelleen käyttöön ja omistettiin Pyhälle Alaniarikselle. Luola säilyi kirkollisessa käytössä 1930-luvulle saakka, jolloin siitä tuli arkeologinen kohde. == Lähteet == Luokka:Akropolis (Ateena) Luokka:Antiikin Ateenan pyhäköt Luokka:Kreikan luolat
Thrasylloksen muistomerkki

Thrasylloksen muistomerkki on antiikin aikainen muistomerkki Ateenan Akropolis-kukkulan etelärinteessä Kreikassa. Se rakennettiin Thrasylloksen johtaman khoroksen Dionysia-juhlan näytelmäkilpailussa vuonna 320/319 eaa. saavuttaman voiton kunniaksi. thumb|left|150px|Dionysoksen patsas Thrasylloksen muistomerkistä. British Museum. Muistomerkki sijaitsee Akropoliin rinteessä Dionysoksen teatterin yläpuolella. Sen keskus oli luonnonluola, johon oli rakennettu marmorinen julkisivu, jossa oli kaksi oviaukkoa ja pylväs niiden keskellä. Julkisivussa oli doorilaista tyyliä edustanut arkkitraavi ja joonialaista tyyliä edustanut friisi sekä korniisi, jonka päällä olivat voittoa juhlistaneet pronssiset kolmijalat. Luolan koristelu kuvasi Apollonia ja Artemista surmaamassa Nioben lapset. Thrasylloksen poika Thrasykles muokkasi muistomerkkiä ja muun muassa lisäsi kolmijalkoja, kun hänen khoroksensa voitti näytelmäkilpailut vuonna 271/270 eaa. Roomalaisella ajalla muistomerkkiin lisättiin istuvaa Dionysosta esittänyt veistos. Muistomerkki on ollut uskonnollisessa käytössä myös varhaiskristillisenä aikana. 1600-luvulla paikalla oli Kallion Neitsyt Marialle omistettu kappeli. Vuonna 1802 Lordi Elgin vei Dionysoksen patsaan Britanniaan, ja se on nykyisin British Museumissa. Vuonna 1827 muistomerkki tuhoutui Kreikan vapaussodan taisteluissa kreikkalaisten ja osmanien välillä. Tämän jälkeen sen rakenneosia käytettiin Lykodemosten Vapahtajan kirkon kunnostustöissä. Muistomerkki kunnostettiin vuodesta 2002 alkaen. == Lähteet == == Aiheesta muualla == Luokka:Akropolis (Ateena) Luokka:Antiikin Ateenan rakennukset ja rakennelmat Luokka:Antiikin Kreikan muistomerkit
Jalosauramo

Jalosauramo (Chamaemelum nobile) on mykerökukkainen, monivuotinen ruohovartinen kasvi. Se kasvaa noin 40 cm korkeaksi. Aromaterapiassa käytetään kolmesta kasvista tehtyjä "kamomillaöljyjä": jalosauramoa kutsutaan "roomankamomillaksi", muut ovat kamomillasaunio ("saksankamomilla") ja kampasauramo ("marokonkamomilla"). == Lähteet == == Aiheesta muualla == * Suomen Lajitietokeskus: Jalosauramo (Chamaemelum nobile) * Puutarha.net: Jalosauramo (Chamaemelum nobile) * ITIS: Chamaemelum nobile * United States Department of Agriculture (USDA): Chamaemelum nobile * Flora of Pakistan: Chamaemelum nobile Luokka:Asterikasvit
Mynttilä

Mynttilä on Mäntyharjun kuntaan kuuluva kylä. Se sijaitsee kunnan koillisosassa rajoittuen pohjoisosassa Hirvensalmeen ja itäosassa entiseen Ristiinan kuntaan, nykyiseen Mikkeliin. Mäntyharjun kylistä Mynttilä rajoittuu Ollikkalaan, Särkemäkeen, Huopolaan, Hyyrylään ja Tiilikkalaan. Kylän läpi kulkee seututie 368 ja Savon rata. Savon radasta haarautuu Mynttilän rautatieaseman pohjoispuolelta teollisuusraide Ristiinan Pellosniemeen. == Lähteet == Luokka:Mäntyharjun kylät
Ervelä

Ervelä on kylä Salon kaupungin Perniössä. Ervelä sijaitsee Perniön kirkonkylän itäpuolella Rantaradan varrella. Kylässä sijaitsee lakkautettu Ervelän rautatieasema. Ervelän kylä ulottuu rautatieasemalta Asteljokeen. Kylän alkuperäinen kylätontti sijaitsee Antinmäen etelälaidalla. Tontilla on ollut aikoinaan viisi kantatilaa, joista Tuomola on edelleen paikallaan. Klemelä on siirretty eri paikkaan, ja loput kolme on yhdistetty Tuomolaan. Ervelän asutus sijaitsee hajallaan Antinmäen länsipuolella vanhan kylätontin ja rautatieaseman välissä. Kylässä toimi kansakoulu 1900-luvun alusta 1970-luvulle. ==Lähteet== Luokka:Perniön kylät
Nao Hibino

Nao Hibino (s. 28. marraskuuta 1994 Aichi) on japanilainen tennispelaaja. Parhaimmillaan hän on ollut kaksinpelissä WTA-listan sijalla 56 tammikuussa 2016. Hän on voittanut urallaan yhden WTA-turnauksen kaksinpelissä. Hibino voitti syys-lokakuussa 2015 Taškentin WTA-turnauksen. Se oli vasta toinen WTA- turnauksen pääsarja, jossa hän pelasi, päästyään ensimmäisellä kerralla toiselle kierrokselle. Tashkentin loppuottelussa Hibino päihitti Donna Vekićin ja voitti turnauksen häviämättä erääkään. Grand Slam -turnauksen pääsarjassa Hibino pelasi ensimmäisen kerran Australian avoimissa 2016 sekä kaksin- että nelinpelissä, häviten molemmissa avauskierroksen ottelunsa. == Lähteet == == Aiheesta muualla == * * Luokka:Japanilaiset tennispelaajat Luokka:Vuonna 1994 syntyneet Luokka:Elävät henkilöt
Ahlaisten kirkonkylä

Ahlaisten kirkonkylä (tilastollisena taajamana vuonna 2014 Ahlainen) on kirkonkylä, tilastollinen taajama ja Museoviraston määrittelemä valtakunnallisesti merkittävä rakennettu kulttuuriympäristö Ahlaisissa Porissa Satakunnassa. Ahlaisten taajaman maa-pinta-ala oli vuoden 2021 lopussa 3,08 km² ja väkiluku 347, mikä tuotti väestötiheydeksi taajamassa 112,7 henkilöä / km². Ahlaisten kirkonkylä on Museoviraston mukaan eräs parhaiten vanhan rakenteensa säilyttäneistä kirkonkylistä Suomessa. Kirkonkylän vanhin asutus sijaitsee harjuselänteellä Ahlaistenjoen varressa, ja jokirannassa Vaaksholmassa on pienimuotoisempaa asutusta. Kylän keskustassa Alakylässä on vuonna 1796 rakennettu ja vuonna 1908 uusittu Ahlaisten kirkko johon liittyy kellotapuli vuodelta 1834. Taajaman itäosa kuuluu Ylikylän kylään. Kirkonkylään lännessä rajoittuva Ahlaistenjoen suisto kuuluu Pooskerin saariston Natura 2000 -suojelualueeseen. == Lähteet == == Aiheesta muualla == Luokka:Suomen kirkonkylät Luokka:Suomen entiset kuntakeskukset Kirkonkylä Luokka:Porin taajamat Luokka:Valtakunnallisesti merkittävät rakennetut kulttuuriympäristöt Suomessa Luokka:Porin nähtävyydet
Laura Siegemund

Laura Siegemund (s. 4. maaliskuuta 1988 Filderstadt) on saksalainen tennispelaaja. Parhaimmillaan hän on ollut kaksinpelissä WTA-listan sijalla 27 elokuussa 2016 ja nelinpelissä sijalla 40 huhtikuussa 2016. Hän on voittanut urallaan kaksi WTA-turnausta kaksinpelissä ja neljä turnausta nelinpelissä. Australian avoimissa 2016 Siegemund eteni kaksinpelissä kolmannelle kierrokselle, jossa hävisi Annika Beckille. Samana vuonna Yhdysvaltain avoimissa hän voitti sekanelinpelin mestaruuden Mate Pavićin kanssa ja eteni kaksinpelissä kolmannelle kierrokselle. == Lähteet == == Aiheesta muualla == * * Luokka:Saksalaiset tennispelaajat Luokka:Vuonna 1988 syntyneet Luokka:Elävät henkilöt
Miyu Katō

Miyu Katō (, s. 21. marraskuuta 1994) on japanilainen tennispelaaja. Parhaimmillaan hän on ollut kaksinpelissä WTA-listan sijalla 145 huhtikuussa 2016 ja nelinpelissä sijalla 77 huhtikuussa 2016. Hän on voittanut urallaan yhden WTA-turnauksen nelinpelissä. Huhtikuussa 2016 Katō voitti Katowicen nelinpeliturnauksen Eri Hozumin kanssa. == Lähteet == == Aiheesta muualla == * * Luokka:Japanilaiset tennispelaajat Luokka:Vuonna 1994 syntyneet Luokka:Elävät henkilöt
Vantaan Voimisteluseura

Vantaan Voimisteluseura (VVS) on vuonna 1976 perustettu Vantaalla toimiva voimistelu- ja tanssiseura. Seurassa on jäseniä lähes 1500, ja se on yksi Voimisteluliiton suurimmista jäsenseuroista. Joukkuevoimistelussa Vantaan Voimisteluseura toimii lajin kansainvälisellä huipulla. Seura järjestää alueellaan aktiivisesti tapahtumia ja pyrkii toiminnallaan edistämään hyvää mieltä, laadukasta liikunnan iloa sekä esteettisen kilpaurheilun elämyksiä. Seuran toiminnan johtoajatus on: ”Liikutamme laadukkasti hyvällä mielellä”. == Lähteet == == Aiheesta muualla == *Seuran sivusto Luokka:Suomalaiset voimisteluseurat Luokka:Vantaalaiset urheiluseurat
Ivana Jorović

Ivana Jorović (s. 3. toukokuuta 1997 Čačak) on serbialainen tennispelaaja. Parhaimmillaan hän on ollut kaksinpelissä WTA-listan sijalla 134 lokakuussa 2016. Hän on voittanut urallaan kymmenen ITF-turnausta kaksinpelissä. Jorović oli junioreiden maailmanlistan ykkössijalla kesäkuussa 2014. Hän debytoi Fed Cupissa vuonna 2015 ja auttoi Serbiaa nousemaan Euroopan/Afrikan I-ryhmästä maailmanlohkoon vuodeksi 2016. Vuonna 2014 hän pääsi loppuotteluun sekä Ranskan avointen tyttöjen kaksinpelissä että Australian avointen tyttöjen nelinpelissä. Hän edusti Serbiaa myös nuorten olympialaisissa 2014. Jorović pelasi ensimmäisen kerran ammattilaistasolla Grand Slam -turnauksen pääsarjassa Australian avoimissa 2018 selvitettyään karsinnat. == Lähteet == == Aiheesta muualla == * * Luokka:Serbialaiset tennispelaajat Luokka:Vuonna 1997 syntyneet Luokka:Elävät henkilöt
Fritigern

Fritigern (, k. noin 380) oli visigoottien päällikkö, joka tunnetaan parhaiten vuoden 378 Adrianopolin taistelun voittajana. Tuossa taistelussa goottien armeija löi roomalaiset.Castrén & Pietilä-Castrén 2000, s. 182 Fritigern kuului tervingien heimoon ja oli kääntynyt areiolaiseen kristinuskoon. Hän oli kristittyjä kiihkeästi vainonneen visigoottien kuninkaan Atanarikin pahin kilpailija. Heidän valtataistelunsa ajoi gootit sisällissotaan 370-luvun alussa. Atanarik kukisti Fritigernin, jonka oli kannattajineen lähdettävä pakoon sekä Atanarikia että goottien alueille tunkeutuneita hunneja. Fritigern sai vuonna 376 keisari Valensilta luvan ylittää joukkoineen Tonavan. Roomalaiset eivät kuitenkaan pitäneet sopimuksiaan, ja Fritigern keräsi suuren sotajoukon ja löi Valensin Traakian Adrianopolin taistelussa 378. == Lähteet == * Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4. === Viitteet === Luokka:Visigoottien kuninkaat Luokka:Vuonna 380 kuolleet Luokka:Syntymävuosi tuntematon
In vitro -toksikologia

In vitro -toksikologia on tieteellistä analyysia toksisten kemiallisten aineiden vaikutuksesta soluihin. Tutkimukset suoritetaan in vitro -tekniikassa eliön ulkopuolella, esimerkiksi koeputkessa. Eniten in vitro -tutkimusta tehdään aineiden vaikutusmekanismien selvittämiseksi pelkistetyissä olosuhteissa. Tässä voidaan käyttää kokonaisia elimiä (esimerkiksi maksaa tai istukkaa), tai elimien osia (esimerkiksi verisuonen tai suolen seinämää), solun osia (esimerkiksi "mikrosomeja", jotka ovat maksan solulimakalvoston osasia), tai mikrobeja. Tekniikan etuna on mahdollisuus pelkistää olosuhteet niin, että voidaan tutkia vain yhtä asiaa kerrallaan. Haittana on luonnollisesti se, että kokonaisessa elimistössä kaikki vaikuttaa kaikkeen, eikä kokonaisvaikutus ole ennustettavissa. Lisäksi in vitro -tutkimuksissa voidaan tutkia vain sitä asiaa, mitä ymmärretään tutkia. Toksisuuden testauksessa in vitro -kokeiden ensisijaisena tarkoituksena on tunnistaa kemiallisten aineiden haittoja ja toisaalta myös vahvistaa tiettyjen toksisten vaikutusten poissaolo tietyn kemiallisen aineen suhteen. Menetelmää käytetään muun muassa uusien lääkkeiden testauksessa, maatalouskemikaalien testauksessa sekä lisäaineiden testauksessa. In vitro -toksikologiaa suositaan nykyisin eläinkokeiden sijasta (esim. REACH-asetus). Tosiasiassa tiettyä eläinkoetta korvaavia kokeita on erittäin vähän, ja paljon tärkeämpi in vitro -tutkimuksen käyttö on mekanismien tutkiminen.Komulainen H. Toksisuuden tutkiminen ja arviointi, ss. 143–155, kirjassa Koulu M, Mervaala E, Tuomisto J. Farmakologia ja toksikologia, 8. p. Kustannus Oy Medicina, 2012. ISBN 978-951-97316-4-3. Luettavissa myös verkossa: http://www.medicina.fi. In vitro -toksikologisten kokeiden etuna ovat niiden pienet kustannukset, testien nopeus sekä eläinten kärsimyksen vähentäminen. Kokeet eivät toisaalta kykene korvaamaan eläinkokeita, koska niillä voidaan tutkia vain tunnettua määräasiaa. In vitro -toksikologia on laajentuva toksikologian alue. Yleisimpiä in vitro -tutkimuksen käyttöalueita toksikologiassa ovat mikrosomien käyttö vierasainemetabolian tutkimuksessa sekä erilaiset genotoksisuutta mittaavat testit.Andrae U, Speit G, In vitro tests for genotoxicity, kirjassa Greim H, Snyder R (toim.), Toxicology and risk assessment: a comprehensive introduction, ss. 385–406, John Wiley & Sons, Ltd,Chichester, England, 2008. ISBN 978-0-470-86893-5. Esimerkkinä erikoisemmasta in vitro -toksikologisesta testistä on sian siittiötesti. ==Lähteet== ==Aiheesta muualla== Suomen toksikologiyhdistyksen kotisivu Luokka:Toksikologia
Robert Nanteuil

Robert Nanteuil (1623–1678) oli ranskalainen kuparipiirtäjä. Nanteuil oli arvion mukaan 1600-luvun Ranskan merkittävin muotokuvakaivertaja. Toimiessaan Ludvig XIV:n hovitaiteilijana hän kaiversi arvossapidettyjä muotokuvia. Nanteuilin ansioista Ludvig XIV antoi vuonna 1660 ediktin, jonka vaikutuksesta kuparinpiirrännästä tuli Ranskassa ammattikuntasäännöksistä riippumaton "vapaa taide." Hänen töitään on yli 200. Aiheina ovat mm. Ludvig XIV, Mazar ja Colbert, jotka Nanteuil kuvasi monta kertaa. Myös pastellimaalaajana Nanteuil jonkin verran työskenteli.Tietosanakirja, osa 6 vuodelta 1914, s. 1001 == Lähteet == == Aiheesta muualla == Luokka:Ranskalaiset taiteilijat Luokka:Vuonna 1623 syntyneet Luokka:Vuonna 1678 kuolleet
Charlie Lindgren

Charlie Lindgren (s. 18. joulukuuta 1993) on yhdysvaltalainen jääkiekkomaalivahti, joka pelaa NHL-seura Washington Capitalsissa. Lindgren pelasi ensimmäisen NHL-ottelunsa 7. huhtikuuta 2016 Carolina Hurricanesia vastaanLindgren shines in debut, leads Canadiens past Hurricanes . Uransa ensimmäisen nollapelin hän pelasi Chicago Blackhawksia vastaan 5. marraskuuta 2017 pelatussa ottelussa. == Lähteet == Luokka:Elävät henkilöt Luokka:Vuonna 1993 syntyneet Luokka:Yhdysvaltalaiset jääkiekkomaalivahdit Luokka:Washington Capitalsin pelaajat
Luettelo painonnoston olympiamitalisteista

Painonnosto on ollut olympialaisten lajivalikoimassa yhtäjaksoisesti vuodesta 1920. Tätä ennen se oli olympiaohjelmassa vuosina 1896 ja 1904. Menestynein maa olympialaisten painonnostossa on Neuvostoliitto. == Miehet == === Superraskassarja === === Raskassarja === === Ensimmäinen raskassarja === === Keskiraskassarja === === Kevyt raskassarja === === Keskisarja === === Kevytsarja === === Höyhensarja === === Kääpiösarja === === Kärpässarja === === Yhden käden painonnosto === === Kahden käden painonnosto === === Käsipaino === == Naiset == === Superraskassarja === === Raskassarja === === Kevyt raskassarja === === Keskisarja === === Kevytsarja === === Höyhensarja === === Kärpässarja === ==Lähteet== Painonnosto Luokka:Painonnosto olympialaisissa
Pariisi–Roubaix 2016

Pariisi–Roubaix 2016 oli järjestyksessään 114. maantiepyöräilyn Pariisi–Roubaix-kilpailu. Se käytiin 257,5 kilometrin reitillä Compiègnesta Roubaix'hin 10. huhtikuuta 2016. Kilpailu kuului UCI World Touriin. Mathew Hayman voitti viiden miehen loppukiriin päättyneen kilpailun ennen Tom Boonenia, Ian Stannardia, Sep Vanmarckea ja Edvald Boasson Hagenia. == Tulokset == Lähteet: Velonews, le Tour de France Ajaja Maa Joukkue Aika 1 Mathew Hayman Orica-GreenEDGE 5.51.53 2 Tom Boonen Etixx-Quick Step sama aika 3 Ian Stannard Team Sky sama aika 4 Sep Vanmarcke Team LottoNL-Jumbo sama aika 5 Edvald Boasson Hagen Dimension Data + 0.03 6 Heinrich Haussler IAM Cycling + 1.00 7 Marcel Sieberg Lotto Soudal + 1.00 8 Aleksejs Saramotins IAM Cycling + 1.00 9 Imanol Erviti Movistar Team + 1.07 10 Adrien Petit Direct Énergie + 2.20 == Mukulakiviosuudet == Kilpailussa ajettiin seuraavat 27 mukulakiviosuutta. Sektori Paikka Ajetut kilometrit Pituus km 27 Troisvilles–Inchy 98,5 2,2 26 Viesly–Quiévy 105 1,8 25 Quievy–Saint-Python 107,5 3,7 24 Saint-Python 112,5 1,5 23 Vertain–Saint-Martin-sur-Écaillon 120,5 2,3 22 Capelle–Ruesnes 127 1,7 21 Quérénaing–Maing 137,5 2,5 20 Maing–Monchaux-sur-Écaillon 141 1,6 19 Haveluy–Wallers 154 2,5 18 Trouée d’Arenberg 162 2,4 17 Wallers–Hélesmes 184 1,6 16 Hornaing–Wandigniess 175 3,7 15 Warlaing–Brillon 182,5 2,4 14 Tilloy–Sars-et-Rosières 186 2,4 13 Beuvry-la- Forêt–Orchies 192,5 1,4 12 Orchies 197,5 1,7 11 Auchy-lez-Orchies–Bersée 203,5 2,7 10 Mons-en-Pévèle 209 3,0 9 Mérignies–Avelin 215 0,7 8 Pont- Thibaut–Ennevelin 218 1,4 7 Templeuve - Moulin-de-Vertain 224,5 0,5 6 Cysoing–Bourghelles 231 1,3 6 Bourghelles–Wannehain 233,5 1,1 5 Camphin-en- Pévèle 238 1,8 4 Carrefour de l'Arbre 240,5 2,1 3 Gruson 243 1,1 2 Willems–Hem 249,5 1,4 1 Roubaix 256,5 0,3 Yhteensä Yhteensä Yhteensä 52,8 == Osallistuneet joukkueet == Kilpailussa olivat mukana seuraavat 25 joukkuetta: *UCI World Tour -joukkueet: Ag2r-La Mondiale, Astana Team, BMC Racing Team, Cannondale Pro Team, Dimension Data, Etixx-Quick Step, FDJ, Team Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Tinkoff, Trek-Segafredo *UCI Professional Continental -joukkueet: Bora-Argon 18, Cofidis, Delko–Marseille Provence KTM, Direct Énergie, Fortuneo–Vital Concept, Topsport Vlaanderen - Baloise, Wanty - Groupe Gobert == Lähteet == Luokka:Pariisi–Roubaix Luokka:Pyöräilykausi 2016
Ada Negri

Ada Negri (3. helmikuuta 1870 Lodi – 11. tammikuuta 1945 Milano) oli italialainen työläisperheestä lähtenyt kirjailija. Hänen ensimmäinen runokirjansa oli Fatalità (1893), jonka ansiosta hän myös pääsi Milanoon Italian kirjallisuuden opettajaksiChisholm, Hugh, ed. (1911). "Negri, Ada". Encyclopædia Britannica. 19 (11th ed.). Cambridge University Press. s. 343.. Kokoelma Tempeste ilmestyi 1994. Hän kuvasi vähäosaisten ihmisten kurjuutta ja kärsimystä syvän myötätuntoisesti.Iso tietosanakirja, osa 9 vuodelta 1935, s. 207 Runot ja novellit ottavat vahvasti kantaa köyhälistön puolesta. Negrin proosateoksista olennaisin on vuodelta 1921 oleva Stella Mattutina, joka kertoo hänen omasta onnettomasta lapsuudestaan. ==Suomennettuja runoja== ;LähdeAda Negri, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu * Huhtikuun laulu, suom. Saima Harmaja, teoksessa: Italian kirjallisuuden kultainen kirja, toim. Tyyni Tuulio, Helsinki: WSOY 1945 * Tänä yönä, suom. O. J. Tuulio, teoksessa: Italian kirjallisuuden kultainen kirja * Yö Caprilla (I Canti dell'Isola: IV: Notte di Capri), suom. Mirjam Polkunen, teoksessa: Rakkausrunoja: valikoima maailmankirjallisuudesta, Helsinki: Otava 1953 * Yö Caprilla (I Canti dell'Isola: IV: Notte di Capri), suom.Aale Tynni, teoksessa: Tuhat laulujen vuotta: valikoima länsimaista lyriikkaa, toim. Aale Tynni, WSOY 1957, 1974 ISBN 951-0-06216-2, 2004 ISBN 951-0-29121-8 * Yömajassa, suom. U. H., teoksessa: Lausujan lipas, toim. Lyyli Takki, Helsinki: Kulutusosuuskuntien keskusliitto 1925 Sarja: K. K:n juhlaohjelmakirjasia 2. == Lähteet == Luokka:Italialaiset kirjailijat Luokka:Vuonna 1870 syntyneet Luokka:Vuonna 1945 kuolleet
Ympäristötoksikologia

Ympäristötoksikologia on tieteenala, joka tutkii aineiden kemiallisia, biologisia ja fysikaalisia vaikutuksia eliöihin. Ympäristötoksikologian eräs tieteenhaara on ekotoksikologia, joka tutkii haitallisten aineiden vaikutuksia populaatioihin ja ekosysteemeihin.http://www.biology.sfu.ca/degree/graduate/methttp://www.clemson.edu/entox/ Rachel Carsonia voidaan pitää ympäristötoksikologian perustajana. Hän käsitteli vuonna 1962 kirjassaan Silent Spring DDT:n liikakäytön vaikutuksia. ==Lähteet== *
11.22.63

11.22.63 on kirjailija Stephen Kingin menestysromaaniin 22.11.63 perustuva yhdysvaltalainen jännityssarja. Sarjassa päähenkilö Jake Epping (James Franco) matkustaa ajassa menneisyyteen tarkoituksenaan estää John F. Kennedyn salamurha. Yhdysvalloissa sarjaa on esittänyt Hulu. Suomessa sarjan esittäminen alkoi Foxilla 11. huhtikuuta 2016. Suomessa sarja on katsottavissa Amazon Prime Video -suoratoistopalvelussa. ==Rooleissa== ==Lähteet== Luokka:2010-luvun yhdysvaltalaiset draamasarjat Luokka:Stephen Kingin teoksiin perustuvat televisiosarjat Luokka:John F. Kennedyn salamurha Luokka:Hulu- alkuperäissarjat
Bengt Nordenberg

thumb|Bengt Nordenberg Bengt Nordenberg (22. huhtikuuta 1822 Jämshög – 14. joulukuuta 1902 Düsseldorf, Saksa) oli ruotsalainen taidemaalari, torpparin poika Blekingestä. Nordenberg maalasi varsinkin ruotsalaista kansanelämää opettajansa Tidemandin düsseldorfilaista suuntaa seuraten.Iso tietosanakirja, osa 9 vuodelta 1935, s. 378 Düsseldorfin koulukunnalla oli häneen suuri vaikutus 1850-luvulta alkaen. Hän asui vuodesta 1851 Düsseldorfissa, mutta hän opiskeli myös Pariisissa ja Italiassa. Nordenberg teki myös muotokuvia ja alttaritauluja. == Lähteet == == Aiheesta muualla == Luokka:Ruotsalaiset taidemaalarit Luokka:Vuonna 1822 syntyneet Luokka: vuonna 1902 kuolleet
Harri Syväsalmi

Harri Tapani Syväsalmi (23. lokakuuta 1952 Pori – 5. elokuuta 2024 LoimaaKuolinilmoitus. Helsingin Sanomat 1.9.2024, s. B 24.) oli suomalainen urheiluvaikuttaja, joka toimi opetus- ja kulttuuriministeriön liikuntayksikön johtajana. Syväsalmi valittiin Suomen urheilun eettisen keskuksen (Suek) pääsihteeriksi vuonna 2016, josta hän jäi eläkkeelle vuoden 2018 lopussa. Syväsalmi oli koulutukseltaan ylioppilasmerkonomi ja varanotaari. Syväsalmi johti vuoden 1983 Helsingin yleisurheilun MM-kisojen kisäkylää. 1980-luvulla hän perusti urheilumatkoihin erikoistuneen matkatoimiston ja toimi Vantaan nuorisotoimenjohtajana vuosina 1984–1989, kunnes siirtyi opetusministeriöön urheilu- ja liikuntapuolen johtajaksi. Tehtävässä hän oli vuodet 1990–2000. Syväsalmi palasi ministeriöön johtajaksi vuosiksi 2004–2006. Syväsalmi oli perustamassa Maailman antidopingtoimistoa (Wada) vuonna 1999 ja toimi sen pääsihteerinä vuosina 2000–2003. Lisäksi hän toimi Euroopan neuvostossa ottelutulosten manipuloinnin vastaisen yleissopimuksen työryhmän puheenjohtajana. Syväsalmi toimi lentopalloseura Hurrikaani-Loimaan puheenjohtajana vuodesta 2019 kuolemaansa saakka. == Lahjustuomio == Syväsalmi tuomittiin lahjuksen ottamisesta sakkoon vuonna 1997. Hän sai sakot lahjusrikkomuksesta osallistuttuaan virkamiehenä Suomen Palloliiton kustantamalle matkalle jalkapallon MM-kisoihin Yhdysvaltoihin vuonna 1994. Hovioikeus hylkäsi yksimielisesti käräjäoikeuden tuomion, mutta korkein oikeus muutti tuomion. Syväsalmi sai 25000 markan sakot, mutta sai pitää virkansa. == Tunnustuksia == Syväsalmi palkittiin vuoden 2024 Urheilugaalassa Taustavoima- palkinnolla työstään urheilun kehittämisestä. Hänelle on myönnetty Suomen Valkoisen Ruusun I luokan ritarimerkki vuonna 2012 ja Suomen Leijonan I luokan ritarimerkki vuonna 2007. Opetus- ja kulttuuriministeriö myönsi Syväsalmelle kultaisen ansioristin vuonna 2011. ==Lähteet== Luokka:Suomalaiset urheiluvaikuttajat Luokka:Vuonna 1952 syntyneet Luokka:Vuonna 2024 kuolleet
Suuri pohjoismainen jengisota

Suuri pohjoismainen jengisota oli moottoripyöräkerhojen Bandidoksen, Helvetin enkeleiden ja näiden tukikerhojen välillä Pohjoismaissa vuosina 1994–1997 käyty jengisota. Huumekauppaan liittyvistä erimielisyyksistä alkaneen jengisodan katsotaan alkaneen 26. tammikuuta 1994, ja sotaa käytiin etenkin Kööpenhaminassa, Helsingissä, Oslossa, Helsingborgissa ja Malmössä. Jengisodassa sai surmansa 11 henkilöä ja 96 henkilöä loukkaantui. Sota päättyi 25. syyskuuta 1997, kun Bandidoksen ja Helvetin enkeleiden Euroopan- aluekerhojen presidentit kättelivät tanskalaisten uutiskameroiden edessä. == Lähteet == Luokka:1990-luku Luokka:Järjestäytynyt rikollisuus Luokka:Konfliktit Luokka:Moottoripyöräkerhot Luokka:Norjan historia Luokka:Ruotsin historia Luokka:Rikokset Helsingissä Luokka:Tanskan historia
Motril

Motril on kaupunki Granadan maakunnassa Etelä-Espanjassa. Motrilin väkiluku on noin 61 000 (2015).Instituto Nacional de Estadística Motril oli asuttu jo roomalaisajalla. Kukoistavan maurilaiskauden jälkeen Motril liitettiin kristittyyn Espanjaan vuonna 1489. Seudun talous perustui aiemmin sokeriruo'on viljelyyn ja jalostukseen. 1600-luvun sokeritehdas La Casa de la Palma on muutettu kulttuurikeskukseksi. Nykyisin turismi ja kalastus ovat pääelinkeinot.Encyclopædia Britannica: Motril Motrilin seudulla viljellään erilaisia hedelmiä ja vihanneksia. Motrilissa on rommitislaamo, johon järjestetään opastettuja vierailuja. Motrilin rommi tunnetaan nimellä Ron pálido de Motril.Ron palido de Motril Kaupungin lähistöllä sijaitsevat uimarannat Playa Granada ja Playa Poniente. Motrilissa on vilkas kauppasatama. Motrilin ja Marokon välillä on lauttayhteyksiä. == Kuvia == Playa Granada, Motril.JPG|Playa Granada Santuario Motril.jpg|Santuario de Nuestra Señora de la Cabeza Paseo de Palmeras Playa Granada.JPG|Paseo de la Playa == Lähteet == *Andalucía.com: Motril, beautiful coastal town in Granada === Viitteet === == Aiheesta muualla == Luokka:Andalusian kaupungit Luokka:Granadan kunnat
Cumplete

Cumplete on brutaalin death metalin yhtye Cumchristin kokoelma-albumi, joka sisältää 18 ennenjulkaisematonta kappaletta Gorgasmin, Cineraryn, Incestuousin, Evil Incarnaten ja Cianiden studiosessioista. Se julkaistiin vuonna 2002 levymerkillä Unmatched Brutality Records. == Kappaleet == # # # # # # # # # # # # # # # # # # == Kokoonpano == * Buttwrench – kitara, basso, kazoo, taustalaulu * Pudhammer – rummut, lyömäsoittimet * Tom Tangalos – kitara, taustalaulu * Jeff Jahnz – laulu * Jimmy "One Take" – kitara * Dirty Sanchez – laulu * McGoat – laulu * Scrote – laulu == Arvostelut == * The Metal Observer: 8/10The Metal Observer == Lähteet == == Aiheesta muualla == * * Cumplete discogs.com -sivustolla Luokka:Vuoden 2002 kokoelma-albumit Luokka:Yhdysvaltalaiset brutaalit death metal -albumit
Marli

Marli on Eckes-Granini Finlandin tuotemerkki, jolla valmistetaan erilaisia mehu- ja juomatuotteita. == Tuotteet == === Marlin mehutuotteet === ==== Marli Mehujuomat ==== Marli Mehujuomat on mehujuoma, jota myydään yhden ja kahden litran pakkauksissa. Kahden litran pakkaus myydään nimellä Marli Multivitamiinihedelmäjuoma ja se sisältää omena-, ananas- ja appelsiinitäysmehua. Yhden litran pakkauksissa myydään Marli Perinteiset mehujuomat -juomia, joita myydään karpalon, mustikan ja mustaherukka-puolukan makuisina. ==== Marli Ice Tea ==== Marli Ice Tea on jäätee, jota myydään persikan, vadelman ja sitruunan makuisena. ==== Marli Mojito ==== Marli Mojito on alkoholiton cocktail, jota myydään yhden litran pakkauksissa. Cocktail sisältää lime- ja vadelmatäysmehua. ==== Marli Hyvinvointijuomat ==== Marli Hyvinvointijuomat on mehujuoma, joka sisältää maksimissaan 14 kilokaloria. Juomia myydään nimikkeillä Piristävä, Vahvistava ja Palauttava. ==== Marli Vital ==== Marli Vital on mehujuoma, jota myydään mm. granaattiomenan, herukan, hedelmänektarin ja karhunvatukka-mustikan makuisena. ==== Marli Natur ==== Marli Natur on täysmehu, jota valmistetaan Suomessa. Naturia myydään myös pillimehuna 2,5 desilitran pakkauksissa. ==== Marli Mehutiivisteet ==== Marli Mehutiivisteet on mehutiiviste, jota myydään sokerillisen lisäksi sokerittomana. Mehutiivistettä myydään mansikan, vadelman, mustikka-mansikan ja mustaherukka-puolukan makuisena. ==== Marli Juissi ==== Marli Juissi on mehujuoma, jota valmistetaan 19 eri makuna. Juissin perusmaut ovat seka, sitruuna-lime, päärynä, mustikka-vadelma, mansikka, hedelmä, ananas- appelsiini, mandariini, mansikka-lime ja kiivi-lime. Ei lisättyä sokeria -maut ovat: mansikka, päärynä, vadelma, appelsiini-mango ja seka. Ei lisättyä sokeria -tuotteiden makeus syntyy luontaisesta sokerista (täysmehusta) sekä asesulfaami K:sta ja sukraloosista. Marli Juissi Red Energy on sarjan energiajuoma, joka sisältää guarana-uutetta, kofeiinia ja B-vitamiineja. Marli Juissi Red Energy ei sisällä tauriinia. === Marlin kausituotteet === Marli- tuotemerkillä valmistetaan myös simaa ja glögiä. Glögituotteita myydään nimillä Marli Premium Glögi, Marli Glögitiiviste, Marli Perinteinen Glögi ja Marli Juhlaglögi. Simaa myydään nimillä Marli Sima ja Marli Kotisima. Marli Sima on Suomen suosituin sima. === Muut Marlin tuotteet === ==== Marli Smoothie ==== Marli Smoothie on smoothie, jota myydään 0,75 litran ja 2,5 desilitran pakkauksissa. Tuotetta myydään mm. nimikkeillä Marjainen (banaani-, vadelma-, mansikka- ja omenasose, omena-, mansikka-, rypäle- ja aroniatäysmehu) ja Eksoottinen (guavasose, rypäletäysmehu tiivisteestä, banaani- ja päärynäsose). ==== Marli marjakeitot ==== Marlin marjakeittoja myydään mustikan, vadelman ja mansikan makuisena. Keittoja myydään kilon pakkauksissa. == Lähteet == == Aiheesta muualla == * Marli Juissin kotisivut Luokka:Mehut Luokka:Suomalaiset virvoitusjuomamerkit
Yläinen Kotajärvi

Yläinen Kotajärvi on Keski-Suomessa Jyväskylän Taka-Keljossa sijaitseva järvi. == Maantietoa == Järven pinta-ala on 4,0 hehtaaria, se on 450 metriä pitkä ja 200 metriä leveä. Siinä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,12 miljoonaa kuutiometriä. Sen keskisyvyys on 3,0 metriä ja suurin syvyys on 8,0 metriä. Syvin kohta sijaitsee järven keskellä. Järven rantaviivan pituus on 1,1 kilometriä ja sen rannat ovat metsämaata. Sen rannalle on rakennettu kaksi vapaa-ajan asuntoa ja siellä sijaitsee myös leirikeskus. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Sallaanojan valuma- alueeseen (14.287) järvi kuuluu. Järven vedenpinnan korkeus on 140,4 metriä mpy. Siihen on johdettu lounaasta suon kuivatusoja. Pohjoisesta tulee Salmijärven (2 ha) laskuoja. Ojan valuma-alueella sijaitsee vielä Pitkäjärvi (13 ha), Valkonen (9 ha) ja Kukkarolampi (1 ha). Kotajärven laskuoja lähtee sen eteläpäästä ja se laskee Alaisen Kotajärven kautta Ylä-Sallaajärveen (37 ha). == Lähteet == Luokka:Sallaanojan valuma-alue Luokka:Jyväskylän järvet
Alainen Kotajärvi

Alainen Kotajärvi on Keski-Suomessa Jyväskylän Taka-Keljossa sijaitseva lampi. == Maantietoa == Lammen pituus on 170 metriä, leveys 70 metriä, ja sen pinta- ala on noin 0,7 hehtaaria. Yläinen Kotajärvi laskee Alaiseen Kotajärveen leveää puroa pitkin, ja Alaisesta Kotajärvestä laskee puro kaakkoon Ylä- Sallaajärveen. Yläistä Kotajärveä etelässä ja Alaista Kotajärveä joka puolelta reunustavaa suoaluetta pidetään arvokkaana luontokohteena. Lammen kautta kulkee Yläisen Kotajärven ja Ylä-Sallaajärven yhdistävä polku. Lampi on autio. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Sallaanojan valuma-alueeseen (14.287) järvi kuuluu. Järven vedenpinnan korkeus on 140,2 metriä mpy. Siihen tulee luoteesta Yläisen Kotajärven (4 hehtaaria, ha) laskupuro ja se laskee edelleen Ylä-Sallaajärveen (37 ha). Alaiseen Kotajärveen on johdettu joitakin ympäristön kuivatusojia. == Lähteet == Luokka:Jyväskylän järvet Luokka:Sallaanojan valuma-alue
Viisikko (yhtye)

Viisikko on oululainen hardcore metal punk -yhtye. == Diskografia == * Hebosagl / Viisikko (split Hebosagl-yhtyeen kanssa, CD, Lambada 2008) * IIIII (CD, Rotta Records 2009) * I I I I (Kasetti, Temmikongi 2012; LP, Svart Records 2013) == Aiheesta muualla == * Viisikko Discogs-sivustolla * Viisikko bandcamp-sivustolla Luokka:Suomalaiset hardcore punk -yhtyeet Luokka:Suomalaiset metalliyhtyeet Luokka:Oulun musiikki
Susikoski

Susikoski voi tarkoittaa seuraavia: * Susikoski, koski Kymijoessa Kotkan ja Kouvolan rajalla * Susikoski, kylä Laviassa Porissa * Olavi Susikoski, fiktiivinen henkilö Mauri Sariolan poliisiaiheisissa romaaneissa
Lăutar

Lăutar on moldovalaisen laulaja-lauluntekijän Pasha Parfenyn kappale, jolla hän edusti Moldovaa vuoden 2012 Eurovision laulukilpailussa Bakussa. Kappaleen ovat säveltäneet itse Parfeny ja Alex Brașoveanu ja sanoittanut Parfeny.http://www.eurovision.tv/page/history/year/participant- profile/?song=27663 Parfeny sijoittui ensimmäisessä semifinaalissa viidenneksi ja pääsi näin ollen mukaan finaaliin, jossa hänen sijoituksensa oli 11. 81 pisteellä. Kappale sai täydet 12 pistettä Romanialta.http://www.eurovision.tv/page/history/year/participant- profile/?song=27663 Kappale lauletaan englannin kielellä, mutta sen nimi on romaniaa ja tarkoittaa pelimannia. == Lähteet == Luokka:Moldovan euroviisuedustuskappaleet Luokka:Vuoden 2012 euroviisuedustuskappaleet
You Are the Only One

You Are the Only One () on venäläisen laulajan Sergei Lazarevin kappale, jolla hän edusti Venäjää vuoden 2016 Eurovision laulukilpailussa Tukholmassa. Kappaleen ovat säveltäneet Filipp Kirkorov sekä Dimitris Kontopoulos ja sanoittaneet John Ballard ja Ralph Charlie. Lazarev nimettiin edustamaan Venäjää euroviisuihin joulukuussa 2015. "You Are the Only One" nimettiin kappaleeksi maaliskuussa 2016. Kappaleella oli kaikkein pienimmät vedonlyöntikertoimet ennen euroviisuja.http://eurovisionworld.com/?odds=eurovision Kappale kilpaili Eurovision laulukilpailun ensimmäisessä semifinaalissa, jonka se voitti 342 pisteellä ja pääsi finaaliin. Finaalissa se voitti yleisöäänestyksen ja sijoittui lopputuloksissa kolmanneksi 491 pisteellä. == Lähteet == Luokka:Venäjän euroviisuedustuskappaleet Luokka:Vuoden 2016 euroviisuedustuskappaleet
Supertähdet

Supertähdet on 10. huhtikuuta 2016 Nelosella alkanut TV-sarja, jota isännöi entinen jääkiekkoilija Teemu Selänne. Ohjelmassa Selänne kutsuu viisi menestynyttä uransa lopettanutta suomalaisurheilijaa Kaliforniaan muistelemaan kunkin uraa ja merkittävimpiä hetkiä.http://www.nelonen.fi/ohjelmat/supertahdet Ohjelmaa näytetään sunnuntaisin kello 20.00 Neloselta. Sarjan jokaisessa jaksossa käsitellään aina yhden urheilijan uraa ja kyseinen urheilija järjestää muille jotakin tekemistä. Sarjassa esiintyvät Selänteen lisäksi tennispelaaja Jarkko Nieminen, taitoluistelija Kiira Korpi, Formula 1 -kuljettaja Mika Häkkinen, ralliautoilija Marcus Grönholm ja alppihiihtäjä Kalle Palander. Sarjan henkilöiden nimet julkistettiin Casino Helsingissä tammikuussa 2016.http://www.iltasanomat.fi/viihde/art-2000001062407.html Lisäksi sarjan neljännessä jaksossa keskustellaan huippu-urheilijoiden perhe-elämästä. Toisen kauden Supertähdet ovat: nyrkkeilijä Eva Wahlström, golffaaja Minea Blomqvist- Kakko, mäkihyppääjä Matti Nykänen, jalkapalloilija Sami Hyypiä, pesäpalloilija Toni Kohonen, lumilautailija Peetu Piiroinen sekä ohjelman isäntä Teemu Selänne. == Jaksot == 1\. Tuotantokausi Jakso Esityspäivä Päivän supertähti Musiikkivieras Katsojaluvut 1 10. huhtikuuta 2016 Teemu Selänne Jenni Vartiainen 608 000 2 17. huhtikuuta 2016 Kalle Palander We Are Harlot 604 000 3 24. huhtikuuta 2016 Kiira Korpi Anna Abreu 527 000 4 1. toukokuuta 2016 – Redrama 538 000 5 8. toukokuuta 2016 Mika Häkkinen Paula Koivuniemi 600 000 6 15. toukokuuta 2016 Jarkko Nieminen Michael Monroe 395 000 7 22. toukokuuta 2016 Marcus Grönholm Saara 368 000 8 29. toukokuuta 2016 – Paula Vesala 457 000 2\. Tuotantokausi Jakso Esityspäivä Päivän supertähti Musiikkivieras Katsojaluvut 1 16. huhtikuuta 2017 Sami Hyypiä – 2 23. huhtikuuta 2017 Matti Nykänen – 3 28. huhtikuuta 2017 Minea Blomqvist-Kakko – 4 7. toukokuuta 2017 Teemu Selänne Juha Tapio 5 14. toukokuuta 2017 Eva Wahlström – 6 21. toukokuuta 2017 Peetu Piiroinen – 7 28. toukokuuta 2017 Toni Kohonen – 8 4. kesäkuuta 2017 – – == Lähteet == Luokka:Suomalaiset televisiosarjat
Lubin

Lubin () on kaupunki ja oma kuntansa Ala-Sleesian voivodikunnassa Lounais- Puolassa. Kaupungin asukasluku oli vuoden 2019 arvion mukaan 72 300. ==Lähteet== ==Aiheesta muualla== Luokka:Ala-Sleesian voivodikunnan kaupungit Luokka:Ala-Sleesian voivodikunnan kunnat
Jalmari Kaila

Jalmari Kaila (11. joulukuuta 1901 – 9. kesäkuuta 1977) oli suomalainen kestävyysjuoksija, joka edusti urallaan Hämeenlinnan Kisaa, Helsingin Jyryä ja Helsingin Tovereita. Hämeenlinnasta kotoisin ollut Kaila osallistui vuonna 1925 Frankfurt am Mainin työläisolympialaisiin, jossa hän saavutti kaksi palkintosijaa. Hän oli mukana kisojen 3 000 metrin joukkuejuoksussa, jossa Suomi voitti kultaa ajalla 9.31,7. Kaksi vuotta myöhemmin Kaila voitti Työväen Urheiluliiton mestaruuden maastojuoksussa. Keväällä 1929 hän loikkasi Jyrystä toiseen helsinkiläisseuraan Tovereihin, joka oli porvarillisen SVUL:n jäsenseura. Näin Kaila pääsi osallistumaan myös SM-kilpailuihin ja kaksi vuotta myöhemmin hän voittikin Ensossa maastojuoksun SM-kultaa. Ratajuoksussa Kaila oli vuonna 1932 maailmantilaston yhdeksäs 5 000 metrillä ja 1927 kymmenes 10 000 metrillä. Hänen ennätyksensä ovat kesäkuussa 1932 Helsingissä juostu 14.55,0 (5 000 m) ja elokuussa 1930 Tampereella juostu 32.04,8 (10 000 m). Jalmari Kaila on haudattu Hämeenlinnaan Ahveniston hautausmaalle. == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Työläisolympialaisten voittajat Luokka:Vuonna 1901 syntyneet Luokka:Vuonna 1977 kuolleet
Eric Vanderaerden

Eric Vanderaerden (s. 11. helmikuuta 1962 Herk-de-Stad, Limburg) on belgialainen maantiepyöräilijä, joka kilpaili ammattilaisena 1983–1996. Suurimpina menestysvuosinaan 1984–1989 hän edusti alankomaalaista Panasonic- tallia. Vanderaerden voitti sateisessa ja tuulisessa säässä ajetun Flanderin ympäriajon 1985 karattuaan Phil Andersonilta ja Hennie Kuiperilta Muur van Geraardsbergenin nousussa 20 kilometriä ennen maalia. Kolme päivää myöhemmin hän voitti Gent–Wevelgemin ja vuonna 1987 Pariisi–Roubaix'n. Hän voitti myös E3 Prijs Vlaanderen -kilpailun 1986 ja maantieajon Belgian-mestaruuden 1984. Vanderaerden voitti Ranskan ympäriajon pistekilpailun 1986. Hän voitti Ranskan ympäriajossa kaikkiaan viisi etappia ja Espanjan ympäriajossa kolme etappia. Hän voitti De Pannen kolmen päivän ajon viisi kertaa ja Alankomaiden ympäriajon kerran. Ammattilaisuransa jälkeen hän on toiminut joukkueenjohtajana muun muassa Mapeissa ja DFL-Cyclingnews-Litespeed-tallissa. == Lähteet == Luokka:Belgialaiset maantiepyöräilijät Luokka:Vuonna 1962 syntyneet Luokka:Elävät henkilöt
Kimmo Leijala

Kimmo Leijala (1982 – 2024) oli suomalainen kirjailija ja kirjastotyöntekijä. Leijala aloitti uransa omakustannuksien kautta, mutta sai myöhemmin "Viti" -teoksellaan sopimuksen Leevi Lehdon ylläpitämälle ntamo-kustantamolle. Leijala julkaisi ntamon kautta kolme runokokoelmaa: "Viti", "Fosfori" ja "Tähtiyrttitahroja".http://www.ntamo.net/category/179/kimmo-leijala Näistä "Fosfori" oli arvostelumenestys, joka noteerattiin kiitettävällä kritiikillä muun muassa Tuli & Savu -runouslehdessä. == Lähteet == Luokka:Suomalaiset runoilijat Luokka:Vuonna 1982 syntyneet Luokka:Vuonna 2024 kuolleet